भोपाल। कांग्रेस के प्रदेश अध्यक्ष कमलनाथ ने आज देपालपुर की जनसभा में भाजपा की शिवराज सिंह चौहान सरकार को 'चोर' कहा है। कमलनाथ ने जोड़ा शिवराज सिंह केवल झूठी घोषणाएं करते हैं। प्रदेश में हर वर्ग परेशान है, शिवराज सिंह ने कुछ नहीं किया। उनका तो बस मुंह चलता है। उन्होंने कहा कि कांग्रेस आजादी से पहले गोरों से लड़ी थी, अब चोरों से लड़ेगी। कमलनाथ बोले शिवराज सरकार ने लोगों के पेट में लात और छाती पर गोली मारी है। वे बेरोजगार, किसानों, महिलाओं और महंगाई की बात नहीं करते हैं, लोगों को गुमराह करने के लिये राष्ट्रवाद की बात करते हैं। ये कोई एक नाम बता दें जो उनसे जुड़ा हो, जिसकी भूमिका आजादी की लड़ाई में रही हो और जो स्वतंत्रता संग्राम सेनानी हो। मोदी जी किस मुंह से हमें राष्ट्रवाद का पाठ पढ़ाते हैं। भाजपा सरकार में भ्रष्टाचार एक व्यवस्था बन गयी है। चार महीने ठहर जाइये निश्चित ही मध्यप्रदेश की विधानसभा पर कांग्रेस का झण्डा लहरायेगा।